
1. VISPĀRĪGĀ INFORMĀCIJA
1.1. Iepirkuma metode: saskaņā ar Publisko iepirkumu likuma 9. pantu. 
1.2. Iepirkuma priekšmets: Pacēlāja uzstādīšana Zaubes Kultūras namā, darbi veicami saskaņā ar Tehnisko specifikāciju (Nolikuma 1. pielikums).
1.3. Pasūtītājs: Cēsu novada pašvaldība, reģistrācijas Nr. 90000031048, Raunas iela 4, Cēsis, Cēsu novads, LV – 4101.
1.4. Iepirkuma komisija: izveidota ar Cēsu novada pašvaldības izpilddirektores L. Mednes 2026. gada 27. maija rīkojumu Nr. 4-15/2026/446 “Par iepirkuma komisijas izveidi iepirkumam “Pacēlāja uzstādīšana Zaubes Kultūras namā”” un darbojas Pasūtītāja vārdā.
1.5. Pilnvarotās personas no Pasūtītāja puses: Mārīte Bērziņa, Centrālās administrācijas Juridiskās pārvaldes Iepirkumu nodaļas vecākā iepirkumu speciāliste-juriste. Tālrunis: 29345067, e-pasts: marite.berzina@cesunovads.lv. 
1.6. Pasūtītāja pircēja profils: Internetā publiski pieejama Pasūtītāja tīmekļvietne Valsts elektroniskās informācijas sistēma piedāvājumu saņemšanai Elektronisko iepirkumu sistēmā https://www.eis.gov.lv/EKEIS/Supplier/Organizer/1398.
1.7. Iepirkuma priekšmets netiek dalīts iepirkuma daļās ekonomisku apsvērumu dēļ, kā arī piedāvājumu var iesniegt viens ieinteresēto personu loks, neatkarīgi no iepirkuma priekšmeta apjoma. Pretendentam nav atļauts iesniegt piedāvājumu variantus. 
1.8. CPV kods:  Galvenais: 42416000-5 Lifti, liftcēlāji, pacēlāji, eskalatori un slīdošie celiņi, papildus kods:45313000-4 Liftu un eskalatoru uzstādīšana, 45000000-7 Celtniecības darbi.
1.9. Iepirkuma identifikācijas Nr.: CNP/2026/79/ERAF.
1.10. Par pretendentu var būt: jebkura normatīvajos aktos noteiktā kārtībā reģistrēta tiesībspējīga un rīcībspējīga persona, neatkarīgi no uzņēmējdarbības formas un īpašuma piederības, kura ir iesniegusi piedāvājumu atbilstoši Iepirkuma nolikumā (turpmāk – Nolikums) noteiktajām prasībām (turpmāk – Pretendents). Piedalīšanās iepirkumā ir Pretendenta brīvas gribas izpausme. Iepirkuma Nolikuma nosacījumi visiem Pretendentiem ir vienādi. 
1.11. Iepirkuma līguma izpildes termiņš: 3 (trīs) kalendārie mēneši no Līguma noslēgšanas dienas līdz Objekta pieņemšanai ekspluatācijā. 
1.12. Iepirkuma līguma izpildes vietas: "Kalna Bērzaines", Zaube, Zaubes pagasts, Cēsu novads, LV – 4113.
1.13. Samaksas noteikumi: saskaņā ar iepirkuma līguma (Nolikuma 6. pielikums) nosacījumiem.
1.14. Garantijas termiņš: 3 gadi pēc Objekta pieņemšanas ekspluatācijā, t.i., pēc atzīmes BIS par Objekta pieņemšanu ekspluatācijā. 
1.15. Projekts tiek īstenots: Ministra kabineta 2023.gada 8.septembra noteikumu Nr. 512 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” projekta ‘’ Atbalsta pasākumi cilvēkiem ar invaliditāti mājokļu vides pieejamības nodrošināšanai’’, Nr. 3.1.2.1.i.0/2/24/I/CFLA/005 ietvaros.
1.16. Finansējums: Eiropas Reģionālā attīstības fonda (ERAF) un pašvaldības budžeta līdzekļi.
1.17. Objektu apskate: Pretendenti objektu apskati organizē patstāvīgi, taču pirms apsekošanas veikšanas tiem iepriekš jāsazinās ar Pasūtītāja norādīto kontaktpersonu tehniskās specifikācijas jautājumos, lai vienotos par objektu apsekošanas datumu un laiku (Konkursa nolikuma 1. pielikums). 

2. IEPIRKUMA NOLIKUMA SAŅEMŠANA
2.1. Iepirkuma dokumentu pieejamība: 
2.1.1. Iepirkuma dokumentācijai ir nodrošināta tieša un brīva elektroniskā piekļuve un visa aktuālā informācija par iepirkumu, t.sk., Nolikums un atbildes uz ieinteresēto Piegādātāju jautājumiem, Pasūtītāja profilā šī iepirkuma sadaļā EIS. Sekot līdzi aktuālajai iepirkuma dokumentācijai un iepirkuma komisijas sniegtajām atbildēm un precizējumiem ir ieinteresētā Piegādātāja pienākums.
2.1.2. Ieinteresētais Piegādātājs EIS var reģistrēties[footnoteRef:1] kā iepirkuma Nolikuma saņēmējs, ja tas ir reģistrēts EIS kā Piegādātājs.  [1:  Skaidrojums par reģistrēšanos EIS: https://www.eis.gov.lv/EIS/Publications/PublicationView.aspx?PublicationId=883.] 

2.1.3. Papildu informācija, kas tiks sniegta saistībā ar šo iepirkumu tiks publicēta Pasūtītāja profilā šī iepirkuma sadaļā EIS vietnē. Ieinteresētajam Piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja ieinteresētais Piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
2.2. Informācijas apmaiņa un pieprasīšanas kārtība:
2.2.1. Papildu informāciju ieinteresētais Piegādātājs pieprasa latviešu valodā, nosūtot pieprasījumu uz Pasūtītāja profilā, šī iepirkuma sadaļā, EIS vietnē norādīto elektronisko pasta adresi un/vai iesniedzot jautājumu EIS vietnē. Pasūtītājs papildu informāciju sniedz 3 (trīs) darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. 
2.2.2. Ieinteresētais piegādātājs jautājumus, papildu informāciju par Konkursa nolikumu uzdod un saņem EIS e-konkursu apakšsistēmā Konkursa sadaļā PIL 38. pantā noteiktajā kārtībā.
2.2.3. Jebkura papildu informācija (paziņojums, atbilde uz Pretendenta jautājumu), kas tiks sniegta saistībā ar šo iepirkumu, tiks publicēta Pasūtītāja profilā šī iepirkuma sadaļā EIS vietnē un tā ir saistoša turpmākā iepirkumā. Ieinteresētā Piegādātāja pienākums ir sekot līdzi Nolikuma izmaiņām un iepirkuma komisijas sniegtajām atbildēm uz ieinteresēto Piegādātāju jautājumiem.
2.2.4. Ja ieinteresētais Pretendents ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, iepirkuma komisija to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Atbildes uz piegādātāju pieprasījumiem sniegt papildu informāciju par Nolikumu tiek nosūtītas piegādātājam, kas uzdevis jautājumu, un vienlaikus publicētas interneta vietnē.
2.2.5. Gadījumā, ja pieprasītā informācija ir tik apjomīga, ka Pasūtītājs nevar to sagatavot un sniegt atlikušajā termiņā līdz piedāvājumu iesniegšanas termiņa pēdējai dienai, tas drīkst ieinteresētajam piegādātājam atteikt sniegt šādu informāciju, pamatojoties uz to, ka tā nav pieprasīta laikus.
2.3. Piedāvājumu noformēšanas un iesniegšanas kārtība:
2.3.1. Piedāvājums jāiesniedz elektroniski EIS, ievērojot šādas Pretendenta izvēles iespējas:
2.3.1.1. izmantojot EIS piedāvātos rīkus, aizpildot minētās sistēmas, šī iepirkuma sadaļā ievietotās formas;
2.3.1.2. elektroniski aizpildāmos dokumentus elektroniski sagatavojot ārpus EIS un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem). Pretendentam nav tiesības mainīt Pasūtītāja noteikto veidlapu. Ja Pasūtītājs konstatē, ka Pretendents ir izmainījis Pasūtītāja noteikto veidlapu, Pasūtītājam ir tiesības lemt par šāda piedāvājuma neizskatīšanu un atzīšanu par neatbilstošu Nolikuma prasībām, ņemot vērā konstatētās neatbilstības būtiskumu. 
2.3.2. Piedāvājumu atvēršana paredzēta EIS e-konkursu apakšsistēmā pēc piedāvājumu iesniegšanas termiņa beigām. Piedāvājumu iesniegšanas un atvēršanas termiņu skatīt EIS e-konkursu apakšsistēmas Pasūtītāja pircēja profilā un Iepirkumu uzraudzības biroja (IUB) tīmekļvietnē “Paziņojums par plānoto līgumu”. 
2.3.3. Sagatavojot piedāvājumu, Pretendents ievēro, ka:
2.3.3.1. Finanšu piedāvājums (Nolikuma 2. pielikums), Pieteikums (Nolikuma 3. pielikums), Apakšuzņēmēja (≥10 000 euro)/personas, uz kuras iespējām balstās, apliecinājums (Nolikuma 4. pielikums), Speciālista apliecinājums (Nolikuma 5. pielikums) saskaņā ar EIS iepirkuma profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā, lasāmā formātā un jāpievieno tam paredzētajā iepirkuma profila sadaļā.
2.3.3.2. Iesniedzot piedāvājumu, Pretendents ir tiesīgs ar vienu drošu elektronisko parakstu un laika zīmogu vai ar EIS piedāvāto sistēmas parakstu, parakstīt visus dokumentus kā vienu kopumu. Pretendents pēc saviem ieskatiem Pieteikumu dalībai iepirkumā un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu. 
2.3.3.3. Piedāvājums jāiesniedz latviešu valodā, kvalifikāciju apliecinošie dokumenti (piem., sertifikāti, apliecība vai citi dokumenti, kurus negatavo un neizsniedz pats Pretendents) var tikt iesniegti citā valodā ar pievienoto tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[footnoteRef:2]. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju. [2:  Ministru kabineta 2000. gada 22. augusta noteikumi Nr. 291 “Kārtība, kādā apliecināmi dokumentu tulkojumi valsts valodā”.] 

2.3.3.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
2.3.3.5. Visas piedāvātās cenas norāda euro (EUR) bez pievienotās vērtības nodokļa (PVN), izņemot Nolikumā norādītajās vietās.
2.3.3.6. Iesniedzot piedāvājumu, Pretendents apliecina, ka ir iepazinies un piekrīt Nolikuma un tā pielikumu, tajā skaitā iepirkuma līguma projekta nosacījumiem, kā arī ir iepazinies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz iepirkuma līgumā noteiktajām vai ar to saistītajām darbībām. 
2.3.3.7. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus. Piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā, ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas, jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai Pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai. Gadījumā, ja piedāvājums saturēs kādu no šajā punktā minētajiem riskiem, piedāvājums netiks izskatīts.
2.3.3.8. Ja Pretendents, iesniedzot piedāvājumu, nebūs ievērojis kādu no 2.3.3. punkta noteikumiem, tad iepirkuma komisija ir tiesīga šādu piedāvājumu neizskatīt.
2.3.3.9. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams iesniegt piedāvājumus, iepirkuma komisija pieņem lēmumu pagarināt piedāvājumu iesniegšanas termiņu un Pasūtītājs savā profilā publicē informāciju par piedāvājumu iesniegšanas termiņa pagarināšanu, vienlaikus informējot par pieņemto lēmumu visus piegādātājus, kuri ir reģistrējušies kā iepirkuma dokumentācijas saņēmēji, un sagatavo paziņojumu par izmaiņām vai papildu informāciju un iesniedz to publikāciju vadības sistēmā. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma pārtraukšanu un Pasūtītājs sagatavo paziņojumu par iepirkuma līguma slēgšanas tiesību piešķiršanu un iesniedz to publikāciju vadības sistēmā.
2.3.3.10. Ārpus EIS iesniegtie piedāvājumi:
a) tiks atzīti par neatbilstošiem Nolikuma prasībām;
b) netiek atvērti un tiek nosūtīti atpakaļ iesniedzējam.
2.3.3.11. Piedāvājumu atvēršana notiek termiņā un laikā, kas noteikts Pasūtītāja profilā, šī iepirkuma sadaļā, EIS vietnē.
2.3.4. Pēc atvēršanas sanāksmes beigām EIS vietnē Pasūtītāja profilā, šī iepirkuma sadaļā pieejams sistēmā izveidots Pretendentu un to iesniegto finanšu piedāvājumu apkopojums un piedāvājumu atvēršanas sanāksmes protokols.

3. PRETENDENTU KVALIFIKĀCIJAS PRASĪBAS UN IESNIEDZAMIE DOKUMENTI
3.1. Pretendentam ir tiesības piedalīties iepirkumā, ja attiecībā uz Pretendentu nepastāv Publisko iepirkumu likuma 9.panta astotajā daļā noteiktie Pretendentu izslēgšanas nosacījumi. 
3.2. Pretendentu atlases nosacījumi ir obligāti visiem Pretendentiem, kuri vēlas iegūt tiesības slēgt iepirkuma līgumu. 
3.3. Pretendentu atlases prasības attiecībā uz Pretendenta tehniskajām un profesionālajām spējām veikt iepirkuma priekšmetā paredzētos darbus: 
	Pasūtītāja izvirzītā prasība Pretendentam:
	Pretendentam jāiesniedz šādi dokumenti:

	3.3.1. Pretendents normatīvajos tiesību aktos noteiktajos gadījumos ir reģistrēts Komercreģistrā, VID publiskojamo datu bāzē vai līdzvērtīgā reģistrā ārvalstīs. Prasība attiecas arī uz personālsabiedrību un  visiem personālsabiedrības biedriem (ja piedāvājumu iesniedz personālsabiedrība) vai  visiem piegādātāju apvienības dalībniekiem (ja piedāvājumu iesniedz piegādātāju apvienība), personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām (ja attiecināms), kā arī apakšuzņēmējiem (ja Pretendents plāno piesaistīt apakšuzņēmējus).

	Informāciju par Pretendentu, kurš ir reģistrēts Latvijas Republikas Komercreģistrā, iepirkuma pārbauda Uzņēmumu reģistra tīmekļa vietnē, ja Pretendents nav iesniedzis komersanta reģistrācijas apliecības kopiju.
Informāciju par fiziskām personām, kas veic saimniecisko darbību, iepirkuma komisija pārbauda Valsts ieņēmuma dienesta tīmekļa vietnē sadaļā “VID publiskojamo datu bāze/Saimnieciskās darbības veicēji”.
Ja Pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.
Pretendents, kurš nav reģistrēts Latvijas Republikas Komercreģistrā vai VID publiskojamo datu bāzē, iesniedz komercdarbību vai saimnieciskās darbības reģistrējošas iestādes ārvalstīs izdotu reģistrācijas apliecības kopiju vai izziņu (-as) vai arī ārvalstīs reģistrēts Pretendents norāda publiski pieejamu reģistru, kur iepirkuma komisija varētu pārliecināties par reģistrācijas faktu, kas apliecina, ka Pretendents, personu grupas dalībnieki, personālsabiedrības dalībnieki, persona, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām, un apakšuzņēmēji ir reģistrēti likumā noteiktajā kārtībā un apliecina ārvalstīs reģistrēta Pretendenta (arī personu grupas dalībnieku, personālsabiedrības dalībnieku, personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām un apakšuzņēmēju) dalībnieku sastāvu.

	3.3.2. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
	Pretendents piedāvājumā norāda personas, uz kuru  tehniskajām un profesionālajām iespējām tas balstās (Nolikuma  3. pielikums) un pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu (Nolikuma 4. pielikums) vai vienošanos par nepieciešamo resursu nodošanu Pretendenta rīcībā. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti iepirkuma līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem un vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā iepirkuma līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai.
Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks darbus, kuru izpildei attiecīgās spējas ir nepieciešamas.

	3.3.3. Piedāvājumā jānorāda visi apakšuzņēmēji (tai skaitā apakšuzņēmēju apakšuzņēmēji), kuru veicamo darbu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu (Nolikuma 3. pielikums) un apakšuzņēmēja apliecinājumu (Nolikuma 4. pielikums).
Apakšuzņēmēja izpildāmo darbu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo darbu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	Pretendents informāciju par apakšuzņēmējiem norāda Nolikuma 3. pielikumā un iesniedz norādīto apakšuzņēmēju apliecinājums par gatavību piedalīties iepirkuma līguma izpildē, apņemties veikt nododamos darbus (Nolikuma 4. pielikums).

	3.3.4. Ja piedāvājumu iesniedz piegādātāju apvienība, pieteikumu dalībai iepirkumā paraksta piegādātāju apvienības galvenais dalībnieks, kurš ir pilnvarots parakstīt piedāvājumu un citus dokumentus, rīkoties piegādātāju apvienības dalībnieku vārdā, parakstīt iepirkuma līgumu. Vienošanās dokumentā jānorāda katra piegādātāju apvienības dalībnieka darbu veikšanas daļa procentos un katra dalībnieka atbildības apjoms.

	Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:
1) Piegādātāju apvienības dibināšanas mērķis un vienošanās spēkā esamības termiņš;
2) Apliecinājums, ka piegādātāju apvienība izveidosies atbilstoši noteiktam juridiskam statusam vai noslēgs sabiedrības līgumu;
3) Katra apvienības dalībnieka paredzamā iepirkuma līguma daļa, tiesības un pienākumi;
4) Apliecinājums, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par iepirkuma līguma izpildi, būs solidāri atbildīgi par iepirkuma līguma izpildi gadījumā, ja tiks piešķirtas iepirkuma līguma slēgšanas tiesības, norādot katra dalībnieka iepirkuma līguma izpildes daļu;
5) Informācija un rekvizīti par piegādātāju apvienības vadošo dalībnieku;
6) Pilnvarojums dalībniekam vai personai, kura tiesīga rīkoties visu personas apvienības dalībnieku vārdā iepirkumā.

	3.3.5. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība), Pretendenta norādītie apakšuzņēmēji, Pretendenta norādītās personas, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kas veiks būvdarbus vai projektēšanas darbus, ir reģistrētas Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu.
	Par reģistrāciju Būvkomersantu reģistrā Pasūtītājs pārliecinās Būvniecības informācijas sistēmas tīmekļa vietnē sadaļā “Būvkomersantu reģistrs”.
Ārvalstī reģistrētam Pretendentam, kas nav reģistrēts Latvijas Republikas Būvkomersantu reģistrā, jāiesniedz attiecīgajā ārvalstī reģistrācijas/licencēšanas/ sertificēšanas faktus apliecinoši dokumenti, ja attiecīgās valsts, kurā reģistrēts Pretendents, normatīvie akti tādu pieprasa.
Pretendentam un/vai saistītajām personām, kas nav reģistrētas Būvkomersantu reģistrā, jāiesniedz apliecinājums, ka gadījumā, ja tās tiks atzītas par uzvarētāju, tās pirms līguma slēgšanas reģistrēsies Būvkomersantu reģistrā. 
Uz būvniecības pakalpojuma uzsākšanas brīdi, saskaņā ar Būvniecības likuma 22. pantu, komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji.

	[bookmark: _Hlk146891022]3.3.6. Pretendentam iepriekšējo 5 (piecu) gadu laikā: 2021., 2022., 2023., 2024., 2025. un 2026. gadā (skaitot līdz piedāvājumu iesniegšanas termiņam) ir pieredze vismaz 1 (viena) līguma izpildē, kura ietvaros veikta pacēlāja vai lifta piegāde un uzstādīšana.

Objektam ir jābūt pieņemtam ar darbu pabeigšanas aktu vai nodotam ekspluatācijā, ja tas paredzēts atbilstoši attiecīgās valsts normatīvo aktu prasībām.



	Pretendents iesniedz:
1) pieredzes aprakstu (Nolikuma 3. pielikums); un
2) Pasūtītāja atsauksmi par Pretendenta norādīto pieredzi (veiktajiem darbiem), kas apliecina tā atbilstību Nolikumā izvirzītajām kvalifikācijas prasībām.
Pretendents var apliecināt atbilstību arī ar citiem dokumentiem (pieņemšanas-nodošanas aktiem, BIS izdrukām, izziņām, u.c.).
Iesniegtajos dokumentos ir jābūt iekļautai visai informācijai, kas apliecina Pretendenta kvalifikācijas prasību atbilstību.  
Ja piedāvājumu iesniedz piegādātāju apvienība vai personālsabiedrība, Pretendents pieredzi var apliecināt ar viena dalībnieka individuālo prasībām atbilstošu pieredzi. Dalībnieka pieredzei, kas iegūta cita Pretendenta vai personu apvienības sastāvā, jābūt nošķiramai un dokumentāli pierādāmai. 
Pasūtītājs ir tiesīgs pieprasīt no Pretendenta kvalifikāciju (t.sk. veikto darbu) apliecinošus dokumentus (piemēram, pieņemšanas-nodošanas aktus, pavadzīmes, izziņas u.c.), kas apliecina sniegto ziņu patiesumu.

	3.3.7. Ja Pretendentam tiks piešķirtas iepirkuma līguma slēgšanas tiesības, tas iepirkuma līguma izpildē piesaistīs būvdarbu vadītāju, kurš ir sertificēts ēku būvdarbu vadīšanā un būvuzraudzībā. 



	Pretendents atbildīgo būvdarbu vadītāju norāda speciālistu sarakstā (Nolikuma 3. pielikums), klāt pievienojot būvdarbu vadītāja parakstītu apliecinājumu (Konkursa nolikuma 5. pielikums), ka, ja ar Pretendentu tiks noslēgts iepirkuma līgums, tas apņemas piedalīties iepirkuma līguma izpildē un pildīt attiecīgā speciālista pienākumus.
Par būvspeciālista spēkā esoša sertifikāta esamību  Pasūtītājs pārliecinās Būvniecības informācijas sistēmas tīmekļa vietnē sadaļā “Būvspeciālistu reģistrs”.

	3.3.8. Ja Pretendentam tiks piešķirtas iepirkuma līguma slēgšanas tiesības, tas iepirkuma līguma izpildē piesaistīs darba aizsardzības koordinatoru (personu), kas:
1) normatīvajos aktos noteiktajā kārtībā ir saņēmusi būvprakses sertifikātu būvdarbu vadīšanas vai būvuzraudzības jomā un ir apguvusi pamatlīmeņa[footnoteRef:3] zināšanas darba aizsardzībā (teorijas sadaļu) un specializētās[footnoteRef:4] darba aizsardzības zināšanas būvniecībā, vai  [3:  Ministru kabineta 10.08.2010. noteikumu Nr. 749 “Apmācības kārtība darba aizsardzības jautājumos” 6. punkts nosaka, ka pamatlīmeņa zināšanas darba aizsardzības jomā var iegūt personas, kurām ir vismaz pamatizglītība, apgūstot darba aizsardzības pamatlīmeņa zināšanu izglītības programmu, ko izstrādājusi izglītības iestāde atbilstoši Izglītības un zinātnes ministrijas apstiprinātajam paraugam. Darba aizsardzības pamatlīmeņa zināšanu izglītības programmas apjoms ir 60 stundu, no kurām 40 stundu ir teorijas sadaļa un 20 stundu prakse.]  [4:  Ministru kabineta 10.08.2010. noteikumu Nr. 749 “Apmācības kārtība darba aizsardzības jautājumos” 6.1 punkts nosaka, ka, specializētās zināšanas apgūst profesionālās pilnveides izglītības programmā, kuras apjoms ir 40 stundu un kura saistīta ar attiecīgo komercdarbības veidu, atbilstoši Izglītības un zinātnes ministrijas apstiprinātajam paraugam.] 

2) normatīvajos aktos noteiktajā kārtībā ir saņēmusi būvprakses sertifikātu būvdarbu vadīšanas vai būvuzraudzības jomā un ir ieguvusi pirmā līmeņa profesionālo augstāko izglītību darba aizsardzības jomā, vai  
3) ieguvusi otrā līmeņa profesionālo augstāko izglītību darba aizsardzības jomā.
	Pretendents atbilstošu speciālistu norāda speciālistu sarakstā (Nolikuma 3. pielikums), klāt pievienojot:
1) speciālista kvalifikāciju apliecinoša dokumenta (apliecības, diploma u.c.) kopiju,
2) speciālista parakstītu apliecinājumu (Nolikuma 5. pielikums), ka, ja ar Pretendentu tiks noslēgts iepirkuma līgums, tas apņemas piedalīties iepirkuma līguma izpildē un pildīt darba aizsardzības koordinatora pienākumus.
Par būvspeciālista spēkā esoša sertifikāta esamību  (ja attiecināms) Pasūtītājs pārliecinās Būvniecības informācijas sistēmas tīmekļa vietnē sadaļā “Būvspeciālistu reģistrs”.

	3.3.10. Pilnvara, ja piedāvājumu ir parakstījusi persona, kurai nav publiski reģistrētas tiesības pārstāvēt Pretendentu.
Ja Pretendents ir piegādātāju apvienība un apvienības vienošanās, ko parakstījuši visi personu apvienības dalībnieki (vai alternatīvs dokuments) nav atrunātas pārstāvības tiesības vai nav izsniegta pilnvara, pieteikums jāparaksta katras personas, kas ietilpst piegādātāju apvienībā, pārstāvim ar pārstāvības tiesībām. 
	Ja pieteikumu paraksta persona, kurai nav Pretendenta pārstāvības tiesības, jāiesniedz Pretendenta personas ar pārstāvības tiesībām izdotas pilnvaras oriģināls vai Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. 
Par Latvijas Republikā reģistrētu uzņēmumu pārstāvēt tiesīgām personām, kas reģistrētas Latvijas Republikas Uzņēmumu reģistrā, iepirkuma komisija pieprasa informāciju no Uzņēmuma reģistra, lai gūtu pārliecību par Pretendenta (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām Pretendents balstās iepirkuma līguma izpildē) pārstāvības tiesībām un pārstāvības apjomu.

	3.3.11. Pretendenta pieteikums dalībai iepirkumā.
	Aizpildīta un parakstīta Pieteikuma dalībai iepirkumā veidlapa – Nolikuma 3. pielikums.

	3.3.12. Finanšu piedāvājums.
	Pretendents iesniedz Finanšu piedāvājumu atbilstoši Nolikuma 2.pielikuma veidlapai.
Finanšu piedāvājumā visas cenas jānorāda euro (EUR bez PVN) ar ne vairāk kā divām zīmēm aiz komata. Gadījumā, ja finanšu piedāvājumā būs norādītas vairāk kā divas zīmes aiz komata, noapaļošana netiks veikta un iepirkuma komisija ņems vērā tikai pirmās divas zīmes aiz komata. 
Finanšu piedāvājuma cenā ir iekļautas visas izmaksas, kas saistītas ar iepirkuma priekšmetā norādīto darbu izpildi, t.sk., nodokļi, nodevas (izņemot pievienotās vērtības nodokli), samaksa par iesaistīto speciālistu darbu, administratīvie izdevumi, algas, nepieciešamo atļauju un saskaņojumu, darbu nodošanai nepieciešamo pārbaužu izmaksas, transporta izmaksas, materiāli u.c. saistītās izmaksas un iepirkuma līguma kvalitatīvu izpildi visā iepirkuma līguma darbības termiņā (bez pievienotās vērtības nodokļa). Pakalpojuma pozīcijas cena nedrīkst būt ar nulles vērtību.
Finanšu piedāvājumu paraksta Pretendenta pilnvarotais pārstāvis (pārstāvības tiesības reģistrētas publiskos reģistros vai izsniegta attiecīga pilnvara) ar drošu elektronisko parakstu vai EIS piedāvāto elektronisko parakstu (sistēmas paraksts).
Pretendents nedrīkst iesniegt finanšu piedāvājuma variantus.


3.4. Skaidrojums par ekvivalentu piedāvājumu:
3.4.1. Ja iepirkuma dokumentos ir norādīts konkrēts preču, materiālu, standartu vai iekārtu nosaukums, zīmols, ražotājs, process vai cits specifisks risinājums, Pretendentam ir tiesības piedāvāt ekvivalentas preces, materiālus vai risinājumus, kuri pēc savām tehniskajām, funkcionālajām un kvalitātes īpašībām pilnībā atbilst iepirkuma dokumentos noteiktajām prasībām.
3.4.2. Ja Pretendents piedāvā ekvivalentu preci, materiālu vai risinājumu, tas obligāti: attiecīgajā izvērstās tāmes pozīcijā norāda piedāvātā risinājuma nosaukumu, pievieno apzīmējumu “EKVIVALENTS”. Tas ļauj Pasūtītājam nepārprotami identificēt visas pozīcijas, kurās nav piedāvāts oriģināli norādītais risinājums.
3.4.3. Pretendentam piedāvātā ekvivalenta atbilstība Tehniskās specifikācijas prasībām jāpierāda ar: ražotāja tehnisko dokumentāciju, katalogiem, datu lapām, vai standartu vai normatīvo aktu atbilstības apliecinājumiem, vai kompetentas institūcijas izsniegtu apliecinājumu par pārbaudes rezultātiem, vai citiem dokumentiem, kas objektīvi apstiprina atbilstību. Šie dokumenti jāpievieno piedāvājumam.
3.4.4. Piedāvājot ekvivalentu, Pretendentam kopā ar piedāvājumu jāiesniedz: ekvivalenta salīdzinājums ar iepirkuma dokumentos prasīto risinājumu, skaidri norādot, kā un kuram prasību punktam ekvivalents atbilst. Salīdzinājumam jābūt skaidram, detalizētam un jāļauj Pasūtītājam nepārprotami izvērtēt ekvivalenci.
3.4.5. Pretendents ar ražotāja dokumentāciju, kompetentas institūcijas apliecinājumiem vai citiem atbilstošiem pierādījumiem (t.sk. Publisko iepirkumu likuma 22. pantā minētajiem) pierāda, ka piedāvātais ekvivalents pilnībā apmierina Pasūtītāja prasības un nodrošina tādu pašu funkcionalitāti, izturību un kvalitāti kā tehniskajā specifikācijā norādītais risinājums.

4. PIEDĀVĀJUMU VĒRTĒŠANA
4.1. Iepirkuma komisija piedāvājumu vērtēšanu veic slēgtās sēdēs šādos posmos: finanšu piedāvājumu atbilstības pārbaude; zemākās piedāvātās cenas noteikšana atbilstoši piedāvājumu izvērtēšanas kritērijam; piedāvājuma noformējuma pārbaude; Pretendenta atlases prasību pārbaude, tehniskā piedāvājuma atbilstības pārbaude.
4.2. Piedāvājuma izvērtēšanas kritērijs: no Pretendentu piedāvājumiem, kas atbilst Nolikuma prasībām, iepirkuma komisija izvēlas saimnieciski visizdevīgāko piedāvājumu ar viszemāko cenu.
4.3. Piedāvājumu vērtēšanas posmi:
4.3.1. Finanšu piedāvājumu atbilstības pārbaude – iepirkuma komisija vērtē, vai Pretendentu finanšu piedāvājumi atbilst Nolikuma 3.3.12. punktā noteiktajām prasībām. Iepirkuma komisija pārbauda, vai Pretendentu finanšu piedāvājumos nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma līgumcenu, iepirkuma komisija paziņo Pretendentam, kura pieļautās kļūdas ir labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisko kļūdu labojumu. Ja finanšu piedāvājums neatbilst Nolikuma 3.3.12. punktā noteiktajām prasībām, iepirkuma komisija tālāk šo piedāvājumu nevērtē. Ja Komisija konstatē, ka Pretendenta iesniegtais finanšu piedāvājums ir neskaidrs vai tajā ir acīmredzamas pārrakstīšanās kļūdas, Komisija ir tiesīga pieprasīt, lai Komisijas noteiktajā termiņā, nodrošinot vienlīdzīgu attieksmi pret visiem Pretendentiem, tiek izskaidrota vai papildināta finanšu piedāvājumā iekļautā informācija un novērstas acīmredzamas pārrakstīšanās kļūdas, nemainot iesniegto piedāvājumu un tā novērtējumu saskaņā ar Konkursa nolikumā noteiktajiem piedāvājuma izvērtēšanas kritērijiem. Ja Finanšu piedāvājums neatbilst Konkursa nolikuma 3.3.12. punktā noteiktajām prasībām, Komisija ir tiesīga noraidīt Pretendentu.
4.3.2. Zemākās piedāvātās cenas noteikšana atbilstoši piedāvājumu izvērtēšanas kritērijam – iepirkuma komisija ir tiesīga turpmākos piedāvājuma vērtēšanas posmus veikt tikai tam Pretendentam, kura piedāvātā cena ir viszemākā, atbilstoši piedāvājumu izvērtēšanas kritērijam.
4.3.3. Piedāvājuma noformējuma pārbaude – iepirkuma komisija vērtē piedāvājuma ar viszemāko cenu atbilstību Nolikuma 2.3. punktā noteiktajām prasībām. Ja piedāvājums neatbilst kādai no piedāvājuma noformēšanas prasībām, iepirkuma komisija var lemt par attiecīgā piedāvājuma tālāku izskatīšanu.
4.3.4. Pretendenta atlases prasību pārbaude – iepirkuma komisija vērtē Pretendenta, kura piedāvātā cena ir viszemākā, atbilstību Nolikuma 3. nodaļā noteiktajām Pretendentu atlases prasībām. Ja Pretendents neatbilst kādai no Nolikuma 3. nodaļā noteiktajām prasībām, iepirkuma komisija Pretendentu izslēdz no turpmākās dalības iepirkumā un tā piedāvājumu tālāk neizskata.
3. Ja Komisija konstatē, ka informācija, ko Pretendents sniedzis, lai apliecinātu atbilstību paredzētajiem Pretendentu atlases noteikumiem, ir neskaidra vai nepilnīga vai trūkst kāda dokumenta, Komisija pieprasa, lai Pretendents, vai kompetenta institūcija Komisijas noteiktajā termiņā, kas ir samērīgs ar šādas informācijas vai dokumenta sagatavošanai un iesniegšanai nepieciešamo laiku, izskaidro vai papildina minēto informāciju vai dokumentu vai iesniedz trūkstošo dokumentu, nodrošinot, ka: 
1. tiek ievērota vienlīdzīga attieksme pret visiem Pretendentiem;
1. sniegtā informācija apliecina faktus, kas pastāvējuši pirms piedāvājuma iesniegšanas dienas;
1. netiek mainīts iesniegtais piedāvājums un tā novērtējums saskaņā ar Pasūtītāja noteiktajiem piedāvājuma izvērtēšanas kritērijiem.
4.4. Ja izvērtētā Pretendenta iesniegtais finanšu piedāvājums, kvalifikācijas un atlases dokumenti, tehniskais piedāvājums atbilst visām iepirkumā noteiktajām prasībām, tad iepirkuma komisija nevērtē pārējos iesniegtos Pretendentu piedāvājumus. 
4.5. Ja piedāvājumu vērtēšanas laikā iepirkuma komisija konstatē, ka ir iesniegti vienādi Pretendentu finanšu piedāvājumi ar vienādām viszemākajām cenām, un tie atbilst Nolikumā noteiktajām prasībām, iepirkuma komisija izvēlas to Pretendentu, kuram ir lielāka (skaitliski) līdzvērtīga rakstura pieredze (skat. Nolikuma 3.3.6. punktu). Lai izvērtētu Nolikuma 4.5. punktā norādīto, iepirkuma komisija Pretendentiem pieprasa Nolikuma 3.3.6. punktā minēto informāciju.
4.6. Gadījumā, ja iepirkumam tiks iesniegts tikai viens piedāvājums, kas pilnībā atbildīs Nolikuma prasībām un paredzētajiem finanšu līdzekļiem, Pretendents, kas iesniedzis šo piedāvājumu, var tikt atzīts par iepirkuma uzvarētāju.
4.7. Ja neviens no iesniegtajiem piedāvājumiem netiks atzīts par atbilstošu Nolikuma prasībām, iepirkuma komisijai ir tiesības uzvarētāju nepaziņot un pieņemt lēmumu par jauna iepirkuma organizēšanu.
4.8. Piedāvājumu atvēršanu, vērtēšanu un lēmuma pieņemšanu iepirkuma komisija veic slēgtās sēdēs. Protokoli, kas atspoguļo iepirkuma norisi, iepirkuma dokumenti, izņemot piedāvājumus un pieteikumus, ir vispārpieejama informācija.

5. PRETENDENTU IZSLĒGŠANAS NOTEIKUMI
5.1. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz Publisko iepirkumu likuma 42. panta trešajā daļā minētajām personām.
5.2. Pasūtītājs pārbaudi par Nolikuma 5. punktā noteikto veic Publisko iepirkumu likuma 42.pantā noteiktajā kārtībā, iegūstot informāciju no e-izziņu apakšsistēmas EIS, kā arī papildus veic pārbaudi attiecībā uz Starptautisko un Latvijas Republikas nacionālo sankciju likuma 11.1 panta pirmajā daļā noteikto. 
5.3. Nolikuma 5.1. punktā noteikto izslēgšanas nosacījumu pārbaudi (izņemot neizpildītas saistības nodokļu, tai skaitā valsts sociālās apdrošināšanas, jomā) Pasūtītājs veic uz dienu, kas ir noteikta kā piedāvājumu iesniegšanas termiņa pēdējā diena.
5.4. Pārbaudi par neizpildītām saistībām nodokļu, tai skaitā valsts sociālās apdrošināšanas, jomā veic par diviem datumiem:
5.4.1. piedāvājuma iesniegšanas termiņa pēdējo dienu un 
5.4.2. dienu, kad ir pieņemts lēmums par iespējamu iepirkuma līguma slēgšanas tiesību piešķiršanu.
5.5. Izslēgšanas nosacījumu esamību pārbauda attiecībā uz Pretendentu, personālsabiedrības biedru, ja Pretendents ir personālsabiedrība (tā mātes uzņēmumu, ja Pretendents ir filiāle), Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām, Pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro. 
5.6. Izslēgšanas nosacījumu nepārbauda attiecībā uz Pretendenta piesaistītajiem speciālistiem, jo tie Publisko iepirkumu likuma izpratnē nav uzskatāmi par apakšuzņēmējiem vai personām, uz kuru iespējām Pretendents balstās, bet gan atzīstami par piegādātāja resursiem, kas apliecina piegādātāja profesionālās spējas. Izslēgšanas nosacījumu pārbaudi Pasūtītājs veic uz dienu, kas ir noteikta kā piedāvājumu iesniegšanas termiņa pēdējā diena.
5.7. Lai pārbaudītu, vai Pretendents nav izslēdzams no dalības iepirkumā Publisko iepirkumu likuma 42. panta otrās daļas 1., 2., 3., 4. un 11. punktā minēto iemeslu dēļ, Pasūtītājs rīkojas atbilstoši Publisko iepirkumu likuma 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot Publisko iepirkumu likuma 43. panta noteikumus.
5.8. Ja Pretendents būtu izslēdzams no iepirkuma procedūras, pamatojoties uz PIL 42. panta otrās daļas 2. punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Šajā punktā minēto pierādījumu iesniegšanai Pasūtītājs dod Pretendentam laiku, kas nav īsāks par piecām darbdienām.

6. UZVARĒTĀJA NOTEIKŠANA UN IEPIRKUMA LĪGUMA NOSLĒGŠANA
6.1. Iepirkuma komisija par uzvarētāju iepirkumā ar tiesībām slēgt iepirkuma līgumu atzīst Pretendentu, kurš izraudzīts atbilstoši Nolikumā noteiktajām prasībām, ir iesniedzis visām Nolikumā izvirzītajām prasībām atbilstošu piedāvājumu saskaņā ar Nolikumā noteikto piedāvājumu izvērtēšanas kritēriju, un nav izslēdzams no dalības iepirkumā saskaņā ar Publisko iepirkumu likuma 9. panta astoto daļu un Starptautisko un Latvijas Republikas nacionālo sankciju likuma 11.1 pantu.
6.2. Visi Pretendenti tiek rakstveidā informēti par iepirkuma rezultātiem 3 (trīs) darba dienu laikā pēc lēmuma pieņemšanas slēgt iepirkuma līgumu, izbeigt iepirkumu bez rezultāta vai pārtraukt iepirkumu neizvēloties nevienu piedāvājumu.
6.3. Pasūtītājs slēdz iepirkuma līgumu ar iepirkuma komisijas izraudzīto Pretendentu, pamatojoties uz Pretendenta piedāvājumu un saskaņā ar šo Nolikumu.

7. IEPIRKUMA KOMISIJAS TIESĪBAS UN PIENĀKUMI
7.1. Iepirkuma komisijas tiesības: 
7.1.1. Pieprasīt no Pretendentiem precizētu informāciju par savu piedāvājumu, nosakot, ka informācija jāiesniedz 3 (trīs) darba dienu laikā no pieprasījuma dienas;
7.1.2. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai Pretendents vai kompetenta institūcija papildina vai izskaidro sertifikātus un dokumentus, kas iesniegti Komisijai;
7.1.3. Normatīvajos aktos noteiktajā kārtībā labot Pretendentu finanšu piedāvājumos konstatētās aritmētiskās kļūdas, informējot par to Pretendentus;
7.1.4. Darbā pieaicināt atbilstoša profila speciālistu – ekspertu piedāvājumu noformējuma pārbaudei, Pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai;
7.1.5. Pieņemt lēmumu slēgt iepirkuma līgumu;
7.1.6. Neizvērtēt iepirkumam iesniegtos Pretendentu piedāvājumus, ja tie neatbilst Nolikumā izvirzītajām prasībām;
7.1.7. Jebkurā iepirkuma norises brīdī pārtraukt iepirkumu, ja tam ir objektīvs pamatojums.
7.2. Iepirkuma komisijas pienākumi:
7.2.1. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
7.2.2. Vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu, vai pieņemt lēmumu par iepirkuma pārtraukšanu vai izbeigšanu, neizvēloties nevienu piedāvājumu;
7.2.3. 3 (trīs) darba dienu laikā pēc lēmumu pieņemšanas rakstiski informēt visus Pretendentus par iepirkumā pieņemto lēmumu;
7.2.4. Citi pienākumi un tiesības, kas izriet no Nolikuma un spēkā esošajiem normatīvajiem aktiem.

8. PRETENDENTA TIESĪBAS UN PIENĀKUMI 
8.1. Pretendenta tiesības:
8.1.1. Iepazīties ar Nolikumu un pielikumā pievienotajiem dokumentiem;
8.1.2. Laikus pieprasīt papildu informāciju par Nolikumā iekļautajām prasībām, papildu informāciju Pasūtītājs sniedz trīs darba dienu laikā, bet ne vēlāk kā četras dienas pirms piedāvājumu iesniegšanas termiņa beigām. Ja Pretendents neievēro šo termiņu un jautājums Pasūtītāja ieskatā ir nebūtisks, tad Pasūtītājs uz šo Pretendenta iesniegto jautājumu ir tiesīgs nesniegt atbildi;
8.1.3. Līdz piedāvājumu iesniegšanas termiņa beigām grozīt, atsaukt vai mainīt savu iesniegto piedāvājumu;
8.1.4. Pārsūdzēt iepirkuma komisijas pieņemto lēmumu Publisko iepirkumu likuma 9. panta divdesmit trešajā daļā noteiktajā kārtībā.
8.2. Pretendenta pienākumi:
8.2.1. Rūpīgi iepazīties ar Nolikumā minētajiem nosacījumiem, sagatavot piedāvājumu atbilstoši Nolikuma prasībām;
8.2.2. Patstāvīgi sekot EIS www.eis.gov.lv e-konkursu apakšsistēmā publicētajai informācijai par papildus informāciju vai precizējumiem Nolikumā un ietvert publicēto informāciju piedāvājumā;
8.2.3. Sniegt patiesu informāciju par savu kvalifikāciju;
8.2.4. Ne vēlāk kā 3 (trīs) darba dienu laikā pēc iepirkuma komisijas pieprasījuma saņemšanas dienas rakstveidā sniegt atbildes uz iepirkuma komisijas pieprasījumu par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai;
8.2.5. Segt visas izmaksas, kas saistītas ar piedāvājuma sagatavošanu un iesniegšanu;
8.2.6. Negrozīt savu piedāvājumu pēc piedāvājumu iesniegšanas termiņa beigām;
8.2.7. Pretendentam, kuram tiek piešķirtas iepirkuma līguma slēgšanas tiesības, iepirkuma līgums jāparaksta 5 (piecu) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt iepirkuma līgumu izsūtīšanas dienas, ja vien nav vienošanās par citu termiņu. Ja norādītajā termiņā Pretendents neparaksta iepirkuma līgumu, tas tiek uzskatīts par atteikumu slēgt iepirkuma līgumu.

